מרשעת (סרט)
צוות השחקנים והדמויות

סינתיה אריבו (בדיבוב העברי: שירי מימון) – אלפבה תרופ, אישה צעירה בעלת עור ירוק ודעות נחרצות, שלימים הופכת למכשפה המרשעת מן המערב. את דמותה של אלפבה בצעירותה מגלמת קאריס מוסונגול.
אריאנה גרנדה-בוטרה (בדיבוב העברי: אלונה אלכסנדר) – גלינדה אפלנד (אנ'), אישה צעירה ומקובלת חברתית, אך בעלת דעות שטחיות, שלימים הופכת לגלינדה הטובה.
ג'ונתן ביילי (בדיבוב העברי: הראל ליסמן) – פיירו טיגלאר, נסיך וינקי שמתיידד עם אלפבה וגלינדה במהלך שנות לימודיהם ואף נכנס עמן למשולש אהבה.
אית'ן סלייטר (בדיבוב העברי: לירון לב) – בוק וודסמן, מנצ'קין המאוהב נכזבות בגלינדה.
בואן יאנג (בדיבוב העברי: תום אידלסון) – פפאני, סטודנט המשתייך לחוג חבריה של גלינדה באוניברסיטת שיז.
מריסה בודי (אנ') (בדיבוב העברי: אילי עלמני) – נסרוז תרופ, אחותה הצעירה של אלפבה, המשותקת בגפיה התחתונות, שלימים הופכת למכשפה המרשעת מן המזרח. את דמותה של נסרוז בצעירותה מגלמת ססילי קולט טיילור.
פיטר דינקלג' (בדיבוב העברי: יגאל שדה) – דוקטור דילמונד (דיבוב), עז בית ופרופסור להיסטוריה באוניברסיטת שיז, היוצר קשר מיוחד עם אלפבה על רקע התנגדותם המשותפת לדיכוי בעלי-החיים בארץ עוץ. על לכידת התנועה עבור דמותו הייתה אחראית האמנית לואיזה גוריירו.
מישל יאו (בדיבוב העברי: מיקי קם) – מאדאם מוריבל, דיקנית אוניברסיטת שיז ללימודי כישוף ויד-ימינו של הקוסם.
ג'ף גולדבלום (בדיבוב העברי: יותם זילברמן) – הקוסם (אנ'), שרלטן מסתורי שהגיע לארץ עוץ מאומהה, נברסקה, באמצעות כדור פורח וכעת מעוניין לנצל את כוחותיה של אלפבה על מנת לחזק את מעמדו כשליט ארץ עוץ וקוסם אמיתי.
ברונווין ג'יימס (אנ') (בדיבוב העברי: עדן אזר) – שן-שן, סטודנטית המשתייכת לחוג חבריה של גלינדה באוניברסיטת שיז.
קיילה סטל (בדיבוב העברי: אודליה מורה-מטלון) – מיס קודל, מנהלת אוניברסיטת שיז. דמותה של מיס קודל נוצרה במיוחד עבור הסרט.
ארון תאו – אבריק, סטודנט המשתייך לחוג חבריו של פיירו באוניברסיטת שיז.
גרסיה דה לה פז – גיליגן, דמות חדשה שנוצרה במיוחד עבור הסרט.
קולין מייקל קרמייקל (בדיבוב העברי: אורי זלצמן) – פרופסור ניקידיק, פרופסור חסר-מצפון ומחליפו של דוקטור דילמונד.
אדם ג'יימס (בדיבוב העברי: אלחי לויט) – מר אפלנד, אביה של גלינדה. דמות חדשה שנוצרה במיוחד עבור הסרט.
אליס פירן – גברת אפלנד, אמה של גלינדה. דמות חדשה שנוצרה במיוחד עבור הסרט.
אנדי ניימן (אנ') (בדיבוב העברי: שרון כהן) – המושל פרקספר תרופ, אביהן של אלפבה ונסרוז ומושל ארץ המנצ'קינים.
קורטני-מיי בריגס (אנ') (בדיבוב העברי: שירלי לילו) – מלנה תרופ, אמן של אלפבה ונסרוז.
שרון די. קלארק (אנ') (בדיבוב העברי: לירון אליאדי דרורי) – דולציבר (דיבוב), דובה חומה המסייעת בלידתה של אלפבה ומשמשת לה כאומנת. על לכידת התנועה עבור דמותה הייתה אחראית האמנית מדלין וילסון.
ג'נה בויד (בדיבוב העברי: נוי בן ברית) – דוקטור זאבה (דיבוב), זאבה אדמונית המשמשת כמיילדתה של אלפבה. על לכידת התנועה עבור דמותה הייתה אחראית האמנית שרה מרדל.
בנוסף, דמותו של האריה הפחדן מופיעה במהלך הסרט כגור אריות. דורותי גייל, נערה צעירה מקנזס שהגיעה בטעות לארץ עוץ יחד עם כלבה, טוטו, באמצעות ציקלון שנוצר על ידי מאדאם מוריבל מוצגת לצד גרסאותיהם המבוגרות של הדחליל, איש הפח והאריה הפחדן בהופעת קמע קצרה בתחילת הסרט. את דמותו של צ'יסטרי, מנהיג צבא הקופים של הקוסם והקוף המכונף האהוב על אלפבה מדבב רובין גייבר, בעוד שאת סוסו של פיירו מדבב סטיבן סטנטון.
במהלך הנאמבר "One Short Day", מופיעים בהופעת אורח אישים הקשורים להפקת המחזמר המקורית – מגלמות דמויותיהן של אלפבה וגלינדה במקור, אידינה מנזל וקריסטין צ'נוות', מגלמות שחקניות במופע העוצומאניה; והשחקן המחליף של נורבט בוץ (מגלם דמותו של פיירו במקור), מייקל מקורי רוז, מגלם את המספר במופע העוצומאניה; בעוד שהתסריטאית ויני הולצמן מגלמת אזרחית מקומית והמלחין סטיבן שוורץ מגלם שומר בארמונו של הקוסם.
בסרט מופיעים גם בהופעות קמע שחקנים בולטים מתיאטראות וסט אנד, בהם שון פרנדרגאסט כנשיא אוניברסיטת שיז וצ'רידה סטרלן כספרנית בספריית האוניברסיטה, קרי אליס, לוק באייר, ג'ורג'ינה אונוורה ודיאן פילקינגטון.